Στην εποχή του ελεύθερου εμπορίου, έχουμε τη δυνατότητα επιλογής μεταξύ επίσημων ανταλλακτικών ή των γνωστών σε όλους μας after-market. Σε αμφότερες περιπτώσεις υπάρχουν θετικά και αρνητικά, όμως όλα εξαρτώνται από τις ανάγκες του καθενός και φυσικά το κόστος. Στα after-market το χαμηλότερο κόστος είναι προφανώς δελεαστικό, όμως το ποιό θα επιλέξεις θέλει προσοχή ώστε να καλύπτουν τις προδιαγραφές του Κατασκευαστή, να είναι επώνυμα, μεγάλης κυκλοφορίας και με πραγματική εγγύηση ποιότητας. Ειδικότερα σε ΙΧ ηλικίας άνω των 5 ετών, πολλοί σήμερα επιλέγουν after-market ανταλλακτικά πρώτης τοποθέτησης ή εφάμιλλης ποιότητας τα οποία υπολείπονται από ελάχιστα έως καθόλου σε ποιότητα των επίσημων ανταλλακτικών και που η Ευρωπαϊκή νομοθεσία δέχεται πλέον ότι πληρούν τις προδιαγραφές ισχύος εγγύησης των νέων μοντέλων αυτοκίνητων. Από την άλλη τα επίσημα ανταλλακτικά μπορεί μεν να είναι πιο ακριβά, προσφέρουν όμως τη σιγουριά της σφραγίδας της μάρκας του ΙΧ σε επίπεδο ποιότητας αλλά κυρίως εφαρμογής. Είπαμε, όλα είναι θέμα επιλογών!